Radu Beligan

**Radu Beligan** (n. 14 decembrie 1918, Galbeni (Filipești), Bacău - d. 20 iulie 2016, București) a fost un actor român, cu o bogată activitate în teatru, film, televiziune și radio. Pe linie maternă este grec de origine, pe linie paternă, fiind urmaș al unuia dintre frații lui Ion Creangă. A fost ales membru de onoare al Academiei Române în 2004. În data de 27 martie 2011 a primit o stea pe Walk of Fame București. Pe 15 decembrie 2013 a fost inclus in Cartea Recordurilor ca fiind cel mai longeviv actor aflat în activitate pe scena unui teatru.

## Cariera

Radu Beligan a interpretat - în peste șapte decenii - roluri celebre, cum ar fi caractere ale dramaturgilor literaturii române: Ion Luca Caragiale, Barbu Ștefănescu Delavrancea, Camil Petrescu, Tudor Mușatescu, Mircea Ștefănescu, Victor Ion Popa, Victor Eftimiu, Mihail Sebastian, Aurel Baranga, Alexandru Mirodan și universale: William Shakespeare, Carlo Goldoni, Nicolai Vasilievici Gogol, Anton Cehov, George Bernard Shaw, Maxim Gorki, Albert Camus, Jules Romain, Eugen Ionescu, Jean Anouilh, Friedrich Dürrenmatt, Edward Albee, Peter Shaffer, Patrick Süskind, Neil Simon, Umberto Eco.

A fost unul dintre discipolii actriței Lucia Sturdza Bulandra și al scriitorului Eugen Ionescu. Beligan este privit în general ca unul dintre numele majore ale teatrului românesc, cu un repertoriu complex, clasic și modern. A jucat alături de actori importanți, cu reprezentații atât în țară cât și în străinătate.

### Roluri în teatru

*Teatrul Național din București:*

* Leon Saint Pe - „Egoistul" de Jean Anouilh, regie proprie, 2004
* Ianke - „Take, Ianke și Cadâr" de Victor Ion Popa, regia Grigore Gonța, 2001
* Guglielmo - „Numele trandafirului" de Umberto Eco, regia Grigore Gonța, 1998
* Actorul - „Azilul de noapte" de Maxim Gorki, regia Ion Cojar, 1998
* Bătrânul - „Cotletele" de Bertrand Blier, regia Gelu Colceag, 1998
* Kondilas - „Moștenirea" de Titus Popovici, regia Horea Popescu, Mihai Manolescu, 1989
* „Contrabasul" (one man show) de Patrick Suskind, regia Grigore Gonța, 1987
* Herb Tucker - „Poveste din Hollywood" de Neil Simon, regia Grigore Gonța, 1984 și 1994
* Spirache - „Titanic-Vals" de Tudor Mușatescu, regia Mihai Berechet, 1983
* Domenico - „Filumena Marturano" de Eduardo De Fillippo, regia Anca Ovanez Doroșenco, 1981
* Chereea - „Caligula" de Albert Camus, regia Horea Popescu, 1980
* Romulus - „Romulus cel Mare" de Friedrich Dürrenmatt, regia Sanda Manu, 1977
* Richard al III-lea - „Richard al III-lea" de William Shakespeare, regia Horea Popescu, 1976
* Autorul dramatic - „Viața unei femei" autor și regia Aurel Baranga, 1976
* Robespierre - „Danton" de Camil Petrescu, regia Horea Popescu, 1974
* Mel - „Prizonierul din Manhattan" de Neil Simon, regia Mihai Berechet, 1973
* Mayer Bayer - „Simfonia patetică" de Aurel Baranga, regia Aurel Baranga, 1973
* Ștefan Valeriu - „Jocul de-a vacanța" de Mihail Sebastian, regia Mihai Berechet, 1971
* George - „Cui i-e frică de Virginia Woolf?" de Edward Albee, regia Michel Făgădău, 1970
* Eduard Forțian - „În valea cucului" de Mihai Beniuc, regia Sică Alexandrescu, 1959
* C.N. Mollin - „Anii negri" de Aurel Baranga, regia Sică Alexandrescu, 1958
* Iacob Bardin - „Dușmanii" de Maxim Gorki, regia Alexandru Finți, 1958
* Horace, Frederic - „Invitație la castel" de Jean Anouilh, regia Sică Alexandrescu, 1958
* Trinculo - „Furtuna" de William Shakespeare, regia Moni Ghelerter, 1958
* Filipetto - „Bădăranii" de Carlo Goldoni, regia Sică Alexandrescu, 1957
* Alexandru - „Rețeta fericirii sau despre ceea ce nu se vorbește" de Aurel Baranga, regia Marietta Sadova, 1957
* Profesorul - „Steaua fără nume" de Mihail Sebastian, regia Sică Alexandrescu, 1956
* Cerchez - „Ziariștii" de Alexandru Mirodan, regia Moni Ghelerter, 1956
* Agamemnon Dandanache - „O scrisoare pierdută" de I.L. Caragiale, regia Sică Alexandrescu, 1956
* Dr. Smil - „Apus de soare" de Barbu Ștefănescu Delavrancea, regia Marietta Sadova, Mihail Zirra, 1956 și 1973
* Poludin - „O chestiune personală" de Alexandr Stein, regia Sică Alexandrescu, 1955
* Stepa - „Platon Krecet" de Alexandr Korneiciuk, regia Alexandru Finți, 1954
* Mircea Cavafu - „Mielul turbat" de Aurel Baranga, regia Sică Alexandrescu, 1954
* Mitică - „Matei Millo" de Mircea Ștefănescu, regia Sică Alexandrescu, 1953
* Voicu - „Ultima oră" de Mihail Sebastian, regia Moni Ghelerter, 1953
* Hlestakov - „Revizorul" de Nikolai Vasilievici Gogol, regia Sică Alexandrescu, 1952
* „Momente" de I.L. Caragiale, regia Sică Alexandrescu, 1952
* Catindatul - „D`ale carnavalului" de I.L. Caragiale, regia Sică Alexandrescu, (Sala Studio), 1951
* Tuzenbach - „Trei surori" de A.P. Cehov, regia Moni Ghelerter, (Sala Comedia), 1950
* Victor Dumitrescu - „Iarba rea" de Aurel Baranga, regia Sică Alexandrescu, 1949
* Rică Venturiano - „O noapte furtunoasă" de I.L. Caragiale, regia Sică Alexandrescu, (Sala Comedia), 1949
* Agamiță Dandanache - „O scrisoare pierdută" de I.L. Caragiale, regia Sică Alexandrescu, (Sala Comedia), 1948
* Studentul - „Confruntarea" de Tur și Lev Seinin, regia Moni Ghelerter, (Sala Studio), 1948
* Romeo - „Romeo și Julieta, actul 6", „Între filologi", „Cine răspunde?" de D.D. Pătrășcanu, regia N.Gh. Kirilov, 1945

*Teatrul Odeon:*

* Talleyrand - „Supeul" de Jean Claude Brinsville, regia Florentina Enache, 1997
* Antonio Salieri - „Amadeus" de Peter Schaffer, regia Dinu Cernescu, 1982
* „Helen, Tommy și Joe" de James Thurber și Elliot Nugent, regia Marietta Sadova, 1948

*Teatrul Evreiesc de Stat:*

* Wille Clark - „Băieții de aur" de Neil Simon, regia Ion Lucian, 1997

*Teatrul Național din Craiova:*

* Zeus - „Danaidele" după Eschil, regia Silviu Purcărete, 1995
* George - „Cui i-e frică de Virginia Woolf?" de Edward Albee, regia Mircea Cornișteanu, 1990

*Teatrul Lucia Sturdza Bulandra din București:*

* Don - „Transplantarea inimii necunoscute" de Alexandru Mirodan, regia Moni Ghelerter, 1969

*Teatrul de Comedie: 1961 - 1968*

* Berenger - „Ucigaș fără simbrie" de Eugene Ionesco, regia Lucian Giurchescu
* Chitlaru - „Opinia publică" de Aurel Baranga, regia Mihai Berechet
* Cirivis - „Capul de rățoi" de George Ciprian, regia David Esrig
* Berenger - „ Rinocerii" de Eugene Ionesco, regia Lucian Giurchescu
* Gore, Șeful - „Șeful sectorului suflete" de Alexandru Mirodan, regia Moni Ghelerter
* Jurații - „Procesul domnului Caragiale" de Mircea Ștefănescu, regia David Esrig
* Cheryl - „Celebrul 702" de Alexandru Mirodan, regia Moni Ghelerter

*Teatrul Tineretului:*

* Doctorul - „Un flăcău din orașul nostru" de Konstantin Simonov, regia Vlad Mugur, 1952

*Teatrul Alhambra: 1943 - 1949*

* „Rușinea familiei" de Mircea Ștefănescu, după Ronald Harwood, regia Ion Talianu
* „Steaua fără nume" de Mihail Sebastian, regia Soare Z. Soare
* „Nu mai beau" de Gaston de Caillavet și Robert de Flers, regia Soare Z. Soare
* „Pensiunea dragostei" de Alexandru Kirițescu, regia Soare Z. Soare
* „Sărmanul Jonathan" de Karl Milloker

*Compania Radu Beligan: 1947 - 1948*

* „Clasa a 8-a B" de Roger Ferdinand, regia Ionel Țăranu
* „Rușinea familiei" de Mircea Ștefănescu, după Ronald Harwood, regia Ion Talianu

*Teatrul Comedia: 1945 - 1947*

* „Primăvara a venit" de John van Druten, regia Sică Alexandrescu
* „Racheta spre lună" de Clifford Odets, regia Marietta Sadova
* „Vis de secătură" de Mircea Ștefănescu, regia W. Siegfried
* „O femeie răpită" de Louis Verneuil, regia Sică Alexandrescu
* „Knock" de Jules Romaine, regia Sică Alexandrescu
* „Sărută-mă imediat" de Tudor Mușatescu și V. Timuș, după Janos Vaszari, regia Ion Talianu
* „Unul cu bani" de George S. Kaufman, regia Sică Alexandrescu
* „Am visat paradisul" de Guido Cantini, regia Sică Alexandrescu
* „Medicul în dilemă" de George Bernard Shaw, regia Sică Alexandrescu

*Teatrul Nostru: 1946 - 1947*

* „Viața începe mâine" de Marc Gilbert Sauvajon, regia Val Mugur

*Teatrul Municipal: 1944 - 1945*

* „Omul care a văzut moartea" de Victor Eftimiu, regia Sică Alexandrescu
* „Amantul de carton" de Jacques Deval, regia Sică Alexandrescu

*Teatrul Maria Filotti (Sărindar): 1942 - 1943*

* „Sextet" de Gregor Schmitt, regia Sică Alexandrescu
* „Domnișoara de ciocolată" de Paul Gavault, regia Ion Șahighian
* „D-ra Butterfly" de Tudor Mușatescu, după Tibor Varady, regia Tudor Mușatescu

*Teatrul Majestic: 1940 - 1941*

* „Omul care zâmbește" de Luigi Bonelli și Aldo de Benedetti, regia Ion Șahighian
* „Frumoasa aventură" de Gaston de Caillavet și Robert de Flers, regia Sică Alexandrescu
* „Orașul fără avocați" de Nicola Manzari, regia Ion Iancovescu
* „Banii nu fac nici două parale" de Armando Curcio, regia Sică Alexandrescu

*Teatrul Tudor Mușatescu (Roxy): 1940 - 1941*

* „Îmi pare rău de mine" de Mouezy-Eon și Guitton, regia Ion Sava
* „Titanic Vals" de Tudor Mușatescu, regia Tudor Mușatescu

*Grădina C.A. Rosetti: 1940*

* „Ascultă, Ionescule" de Tudor Mușatescu, după Mirande și Quinson

*Teatrul din Sărindar: 1939 - 1940*

* „Calul năzdrăvan" de Gherardo Gherardi, regia Ion Iancovescu
* „Aproape de cer" de Julien Luchaire, regia Aurel Ion Maican
* „Figurantul" de Alfred Savoir, regia Ion Iancovescu
* „Domnișoara Butterfly" de Tudor Mușatescu după Tibor Varady, regia Tudor Mușatescu

*Teatrul Uranus - Comedia: 1938 - 1939*

* „Tinerețe" de Swarkin, regia Muratov
* „Quadratura cercului" de Valentin Kataiev, regia Victor Ion Popa
* „Zile vesele după război" de Mihail Sadoveanu, regia Victor Ion Popa
* „Jederman" de Hugo von Hoffmanstall, regia Victor Ion Popa

*Liedertafel - Alhambra - Regina Maria: 1937 - 1938*

* „Molima" de Ion Marin Sadoveanu
* „Pescuitorul de umbre" de Jean Sarment, regia Sergiu Dumitrescu
* „Crimă și pedeapsă" de Gaston Bary, după Fiodor Mihailovici Dostoievski, regia Mihai Zirra (Debut)

## Teatru radiofonic

* *Cam târziu, domnule Godot!*

Sursa: https://ro.wikipedia.org/wiki/Radu\_Beligan